title: Cosetas d'adentro
text: Cosetas d'adentro ye un relato en aragonés de Lola Gracia Sendra publicato en 2012 que ganó en 2009 un accesit d'o concurso de relatos "Condau de Ribagorza" que amás se fació servir como guión ta un curtometrache en aragonés baixorribagorzano.
  
  Cosetas d'adentro ye ambientau en Ribagorza Baixa de l'anyo 1954. O protagonista ye un pastor pirenenco acompleixau por a suya coixera prevocata por a poliomielitis que conoix a una muller que li fa, en as suyas propias parolas, "sentir-se normal". A traviés d'os suyos uellos se puet veyer a vida cutiana d'a redolada ta part d'alavez.
  
  O curtometrache se prochectó t'o publico por primer vegada en chunio de 2011 y dimpués s'ha iu fendo en atros lugars y ciudatz d'o país, con una sobrebuena acullida; o curto se rodó en qualques lugars d'a Ribargorza como Graus y Montanyana.
  
  Vinclos externos 
   Se presienta en Graus o libro y DVD de “Cosetas d’adentro” en Arredol.
    Ficha de Cosetas d'adentro en a pachina web d'o Centro del Libro de Aragón.
  
  Referencias 
  
  Libros de 2012
  Libros en aragonés
  Novelas